Title: ประกาศกระทรวงมหาดไทย เรื่อง ขยายกำหนดเวลาการขอมีบัตร มีบัตรใหม่ หรือเปลี่ยนบัตร สำหรับประชาชนในทุกท้องที่ทั่วประเทศ และการขอมีบัตร มีบัตรใหม่ หรือเปลี่ยนบัตร สำหรับผู้ประสบภัยธรรมชาติ (อุทกภัย) ในท้องที่ 45 จังหวัด

ประกาศกระทรวงมหาดไทย

ประกาศกระทรวงมหาดไทย
เรื่อง
ขยายกำหนดเวลาการขอมีบัตร มีบัตรใหม่ หรือเปลี่ยนบัตร
สำหรับประชาชนในทุกท้องที่ทั่วประเทศ
และการขอมีบัตร มีบัตรใหม่
หรือเปลี่ยนบัตร
สำหรับผู้ประสบภัยธรรมชาติ (อุทกภัย) ในท้องที่ ๔๕ จังหวัด[๑]

ตามที่คณะรัฐมนตรีได้มีมติเมื่อวันที่ ๒๕ พฤศจิกายน ๒๕๕๓
อนุมัติให้ขยายกำหนดเวลาการขอมีบัตรใหม่หรือเปลี่ยนบัตรสำหรับประชาชนในทุกท้องที่ทั่วประเทศ
เพื่อบรรเทาความเดือดร้อนจากการขาดแคลนบัตรประจำตัวประชาชนแบบเอนกประสงค์ (Smart Card) และได้มีมติอนุมัติให้ขยายกำหนดเวลาการขอมีบัตร มีบัตรใหม่หรือเปลี่ยนบัตรสำหรับผู้ประสบภัยธรรมชาติ
(อุทกภัย) ระหว่างวันที่ ๑๐ ตุลาคม พ.ศ. ๒๕๕๓ ถึงวันที่ ๒๕ พฤศจิกายน พ.ศ. ๒๕๕๓
ในท้องที่ ๔๕ จังหวัด นั้น อาศัยอำนาจตามความในมาตรา ๖ เบญจ
แห่งพระราชบัญญัติบัตรประจำตัวประชาชน พ.ศ. ๒๕๒๖ ซึ่งแก้ไขเพิ่มเติมโดยพระราชบัญญัติบัตรประจำตัวประชาชน
(ฉบับที่ ๒) พ.ศ. ๒๕๔๒ รัฐมนตรีว่าการกระทรวงมหาดไทยจึงออกประกาศไว้ ดังต่อไปนี้

ข้อ ๑  ภายใต้บังคับข้อ
๒
ให้ขยายกำหนดเวลาการขอมีบัตรใหม่หรือเปลี่ยนบัตรแก่ผู้ถือบัตรซึ่งมีชื่ออยู่ในทะเบียนบ้านในท้องที่ทุกจังหวัดและกรุงเทพมหานคร
จากภายในหกสิบวันนับแต่วันที่ต้องมีบัตรใหม่หรือเปลี่ยนบัตร เป็นภายในวันที่ ๒๕
มีนาคม พ.ศ. ๒๕๕๔

ข้อ ๒  ให้ขยายกำหนดเวลาการขอมีบัตร
มีบัตรใหม่หรือเปลี่ยนบัตรแก่ผู้ซึ่งมีชื่ออยู่ในทะเบียนบ้านในท้องที่ประสบภัยธรรมชาติ
(อุทกภัย) ที่เกิดขึ้นระหว่างวันที่ ๑๐ ตุลาคม พ.ศ. ๒๕๕๓ ถึงวันที่ ๒๕ พฤศจิกายน
พ.ศ. ๒๕๕๓ จากภายในกำหนดหกสิบวันนับแต่วันที่ต้องมีบัตร มีบัตรใหม่หรือเปลี่ยนบัตร
เป็นภายในวันที่ ๒๕ มีนาคม พ.ศ. ๒๕๕๔
และให้ยกเว้นค่าธรรมเนียมการออกบัตรใหม่หรือเปลี่ยนบัตร กรณีบัตรหายหรือถูกทำลาย
หรือบัตรชำรุดในสาระสำคัญ สำหรับผู้ถือบัตรที่มีชื่ออยู่ในทะเบียนบ้านในท้องที่ทุกอำเภอ
กิ่งอำเภอ ในจังหวัด ดังต่อไปนี้
๑. จังหวัดกาฬสินธุ์
๒. จังหวัดกำแพงเพชร
๓. จังหวัดขอนแก่น
๔. จังหวัดจันทบุรี
๕. จังหวัดฉะเชิงเทรา
๖. จังหวัดชลบุรี
๗. จังหวัดชัยนาท
๘. จังหวัดชัยภูมิ
๙. จังหวัดเชียงใหม่
๑๐. จังหวัดตรัง
๑๑. จังหวัดตราด
๑๒. จังหวัดตาก
๑๓. จังหวัดนครนายก
๑๔. จังหวัดนครปฐม
๑๕. จังหวัดนครราชสีมา
๑๖. จังหวัดนครสวรรค์
๑๗. จังหวัดนนทบุรี
๑๘. จังหวัดนราธิวาส
๑๙. จังหวัดบุรีรัมย์
๒๐. จังหวัดปทุมธานี
๒๑. จังหวัดปราจีนบุรี
๒๒. จังหวัดปัตตานี
๒๓. จังหวัดพระนครศรีอยุธยา
๒๔. จังหวัดพัทลุง
๒๕. จังหวัดพิจิตร
๒๖. จังหวัดพิษณุโลก
๒๗. จังหวัดเพชรบูรณ์
๒๘. จังหวัดมหาสารคาม
๒๙. จังหวัดยะลา
๓๐. จังหวัดระยอง
๓๑. จังหวัดลพบุรี
๓๒. จังหวัดลำพูน
๓๓. จังหวัดศรีสะเกษ
๓๔. จังหวัดสงขลา
๓๕. จังหวัดสตูล
๓๖. จังหวัดสมุทรปราการ
๓๗. จังหวัดสระแก้ว
๓๘. จังหวัดสระบุรี
๓๙. จังหวัดสิงห์บุรี
๔๐. จังหวัดสุพรรณบุรี
๔๑. จังหวัดสุรินทร์
๔๒. จังหวัดหนองบัวลำภู
๔๓. จังหวัดอ่างทอง
๔๔. จังหวัดอุทัยธานี
๔๕. จังหวัดอุบลราชธานี

ประกาศ
ณ วันที่ ๒๑ มกราคม พ.ศ. ๒๕๕๔
วิเชียร
 ชวลิต
ปลัดกระทรวงมหาดไทย
ปฏิบัติราชการแทน
รัฐมนตรีว่าการกระทรวงมหาดไทย

ปริยานุช/ผู้จัดทำ
๓๑ มกราคม ๒๕๕๔

ณัฐวดี/ตรวจ
๓๑ มกราคม ๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๑๐ ง/หน้า ๙/๒๔ มกราคม ๒๕๕๔